Document ID: /roh_data/filtered/fineweb-2-filterrobots_roh.jsonl.gz/3529

Ella na possia betg ademplir la rolla da la presidenta sco i fiss necessari per la partida, ha ditg Tiana Angelina Moser. La partida dovria insatgi che fetschia sper la lavur en la publicitad er lavur da bajegiar si las partidas localas e chantunalas. Quai dovria bler temp er las sairas e las fins d'emna. Ina sfida che vegnia anc pli gronda l'onn d'elecziuns. Sco presidenta da la fracziun possia ella lavurar pli flexiblamain. Quai haja influenzà sia decisiun.
Ultra da quai avess ins en in cas d'ina candidatura da Tiana Angelina Moser er stuì tschertgar insatgi nov per il presidi da la fracziun - quai na fiss tenor ella betg stà ideal.
Uss valan Kathrin Bertschy e Jürg Grossen, dus cussegliers naziunals da Berna sco favurits, scriva l’agentura da novitads svizra. Il president actual Martin Bäumle ha annunzià da remetter ses uffizi. El è stà dapi la fundaziun da la Partida verd-liberala il 2007 president da partida.
RR novitads 10:00